ಲೇಹ್, JK ಚೀನಾ ಭಾಗವೆಂದು ತೋರಿಸಿದ್ದ ಟ್ವಿಟರ್ಗೆ ನೋಟಿಸ್ ಈ ಬಾರಿ ಗಂಭೀರ ಕೇಸ್ ನವದೆಹಲಿ: ಲೇಹ್ ಅನ್ನು ಲಡಾಖ್ ಬದಲಿಗೆ ಜಮ್ಮು ಕಾಶ್ಮೀರದ ಭಾಗವೆಂದು ತೋರಿಸಿದ್ದ ಟ್ವಿಟರ್ನ್ನು ತರಾಟೆಗೆ ತೆಗೆದುಕೊಂಡಿರುವ ಕೇಂದ್ರ ಸರ್ಕಾರ, ನಿಮ್ಮ ವಿರುದ್ಧ ಯಾಕೆ ಕೇಸ್ ದಾಖಲಿಸಬಾರದು? ಅಂತಾ 5 ದಿನಗಳಲ್ಲಿ ಉತ್ತರಿಸಿ ಅಂತಾ ಹೇಳಿದೆ. ನವೆಂಬರ್ 9 ರಂದು ಕೇಂದ್ರ ಎಲೆಕ್ಟ್ರಾನಿಕ್ಸ್ ಮತ್ತು ಐಟಿ ಸಚಿವಾಲಯ ಟ್ವಿಟರ್ಗೆ ಈ ವಿಚಾರವಾಗಿ ನೋಟಿಸ್ ಹೊರಡಿಸಿದೆ. ಈ ನೋಟಿಸ್ನಲ್ಲಿ ಲೇಹ್ ಅನ್ನು ಲಡಾಖ್ನ ಹೆಡ್ ಕ್ವಾರ್ಟರ್ಸ್ ಎಂದು ನಿರ್ಧರಿಸಿದೆ. ಆದರೆ ಟ್ವಿಟರ್ ಭಾರತದ ಸಾರ್ವಭೌಮತೆಗೆ ಧಕ್ಕೆ ತರುವ ಕೆಲಸ ಮಾಡಿದೆ ಎಂದು ಹೇಳಿದೆ. ಟ್ವಿಟರ್ ಈ ಹಿಂದೆ ಲೇಹ್ ಅನ್ನು ಚೀನಾದ ಭಾಗವೆಂದು ತೋರಿಸಿತ್ತು. ಕೇಂದ್ರ ಸರ್ಕಾರ ಎಚ್ಚರಿಕೆ ನೀಡಿದ ಹಿನ್ನೆಲೆ ಟ್ವಿಟರ್ ತನ್ನ ತಪ್ಪನ್ನ ಸರಿಪಡಿಸಿಕೊಂಡಿತ್ತು. ಆದರೆ ಟ್ವಿಟರ್ ಈಗಲೂ ಸಹ ಲೇಹ್ ಯೂನಿಯನ್ ಟೆರಿಟರಿ ಆಫ್ ಲಡಾಖ್ನ ಭಾಗವೆಂದು ತೋರಿಸುವ ನಕ್ಷೆ ಬದಲಿಸಿಕೊಂಡಿಲ್ಲ ಎಂಬ ಆರೋಪ ಕೇಳಿ ಬಂದಿದೆ.